ET

Brüssel 20.3.2006

KOM(2006) 131 lõplik

2003/0175 (COD)

KOMISJONI ARVAMUS

asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas seoses ettepanekuga, mis käsitleb

EUROOPA PARLAMENDI JA NÕUKOGU DIREKTIIVI

millega muudetakse direktiivi 1999/62/EÜ raskete kaubaveokite maksustamise kohta teatavate infrastruktuuride kasutamise eest

MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel

2003/0175 (COD)

KOMISJONI ARVAMUS

asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas seoses ettepanekuga, mis käsitleb

EUROOPA PARLAMENDI JA NÕUKOGU DIREKTIIVI

millega muudetakse direktiivi 1999/62/EÜ raskete kaubaveokite maksustamise kohta teatavate infrastruktuuride kasutamise eest

1. Sissejuhatus

EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendi teise lugemise muudatusettepanekute kohta. Komisjon esitab allpool oma arvamuse Euroopa Parlamendi muudatusettepanekute kohta.

2. Taust

Ettepaneku edastamine Euroopa Parlamendile ja nõukogule (dokument KOM(2003) 448 (lõplik) - C5-0351/2003 - 2003/0175 (COD): | 28. juuli 2003 |

Euroopa Majandus- ja Sotsiaalkomitee arvamus: | 3. juuni 2004 |

Euroopa Parlamendi arvamus, esimene lugemine: | 20. aprill 2004 |

Ühise seisukoha vastuvõtmine kvalifitseeritud häälteenamusega: | 6. september 2005 |

Euroopa Parlamendi arvamus, teine lugemine: | 15. detsember 2005 |

3. Ettepaneku eesmärk

Kooskõlas Euroopa transpordipoliitikat käsitleva valge raamatuga aastaks 2010 [1] ning järgides Euroopa Ülemkogu kohtumistel detsembris 2002 ja märtsis 2003 esitatud taotlusi, esitas komisjon direktiivi 1999/62/EÜ muudetud versioon, milles käsitletakse teede kasutamise maksustamist raskete kaubaveokite puhul . Kõnealune ettepanek on kooskõlas komisjoni transpordiinfrastruktuuri maksustamise poliitikaga, mille eesmärk on arendada ühenduse ühtlustatud lähenemisviisi kõikide transpordivahendite maksustamise kohta. Transpordimaksud peaksid põhinema kasutajate, maksumaksjate ja laiema üldsuse kantavatel praegu kehtivatel transpordikuludel.

Direktiivis 1999/62/EÜ on sätestatud kehtiv raamistik, mis hõlmab teede kasutamise maksustamist raskete kaubaveokite puhul. Kuna liikmesriigid kalduvad üle minema maksustamiskorralt (vinjetid) teemaksukorrale, oleks vaja direktiivi ajakohastada teemaksusüsteemi aluste väljatöötamiseks ja selgitamiseks ning selle tagamiseks, et praegused tee- ja kasutusmaksude süsteemid areneksid läbipaistval ja ühtlustatud viisil. Lisaks on vaja kohandada raamistikku, mis hõlmab teede kasutamise maksustamist, et laiendada uutesse transpordiinfrastruktuuridesse investeeritavate vahendite hankimise ulatust.

Komisjoni ettepanekuga ajakohastada direktiivi 1999/62/EÜ soovitakse kõnealuseid eesmärke täita. Teemaksude aluste täiustamise ja ühtlustamise eesmärgil käsitletakse kõnealuses direktiivis järgmist:

· täpsustatakse teemaksukorra arvestuskulud, et need hõlmaksid teedevõrgu ehitus-, haldus-, hooldus ja arenduskulusid ning kindlustusega mittekaetavaid õnnetusjuhtumeid;

· täiustatakse teemaksude eristamise reguleerimisala ja töötatakse välja kulude läbipaistvat hindamist võimaldav metoodika;

· laiendatakse direktiivi reguleerimisala suuremale kaubaveokite arvule (alates 3,5 tonni) ja laiemale teedevõrgule (üleeuroopaline transpordivõrk ning tugi- ja kõrvalmaanteed).

Transpordiinfrastruktuuride finantseerimisvajaduste katmise eesmärgil käsitletakse kõnealuses direktiivis järgmist:

· ühitatakse teemaksud infrastruktuuride hooldus- ja arenduskuludega;

· esitatakse nõue tulude suunamiseks transpordiinfrastruktuuride hooldus- ja arenduskulude katmiseks;

· lubatakse tõsta teemakse, millest saadav tulu tuleb suunata investeeringuteks alternatiivsetesse infrastruktuuridesse asjaomases üleeuroopalises transpordikoridoris.

4. Komisjoni arvamus Euroopa Parlamendis vastu võetud muudatuste kohta

Komisjon on täielikult nõus kõikide Euroopa Parlamendis teisel lugemisel vastu võetud muudatustega. Need tulenevad Euroopa Parlamendi ja nõukogu kompromisskokkuleppest, mille eesmärk oli direktiivi vastuvõtmine teisel lugemisel. Kõnealuste muudatustega toetatakse komisjoni ettepanekus esitatud lähenemist ja käsitletakse komisjoni tõstatatud küsimusi geograafilise ulatuse ning väliskulude kohta.

Muudatused geograafilise ulatuse kohta (43, 44, 51, 52, 53, 54) : Kõnealuste muudatustega kehtestatakse eeskirjad erinevate teeliikide käsitlemiseks kõnesoleva direktiivi raames. Üleeuroopalised võrgud kuuluvad kõnealuse direktiivi eeskirjade kohaldamisalasse. Liikmesriigid peavad komisjoni teavitama muude põhimaanteede teemaksudest; ning kõrvalmaanteed ei kuulu kõnealuse direktiivi eeskirjade kohaldamisalasse.

Muudatused väliskulude kohta (37, 41, 42, 49, 50) : Kõnealuste muudatustega rõhutatakse väliskulude arvessevõtmise olulisust ning kohustatakse komisjoni kahe aasta jooksul pärast direktiivi jõustumist modelleerima väliskulude arvessevõtmist ja nende mõju hindamist.

Muudatus 32 teemaksu varieerimise kohta : Kõnealuse muudatusega võimaldatakse teemaksu vastavalt NOx ja PM heitmetele varieerida ning muuta teemaksu varieerimine alates 2010. aastast kohustuslikuks.

Muudatused seoses sõidukitüübiga (39, 40, 55) : Kõnealuste muudatustega eemaldatakse mõistest rasked kaubaveokid sõna „raske“, kuna direktiivi muutunud kohaldamisala hõlmab sõidukeid vahemikus 3,5t kuni 12t, mitte sõidukeid üle 12t nagu on sätestatud direktiivis 1999/62/EÜ.

Muudatused seoses linnaliiklusmaksuga (33, 35) : Kõnealuste muudatustega selgitatakse, et reguleerivad linnaliiklusmaksud ei kuulu ühegi kõnealuse direktiivi sätte kohaldamisalasse ning liikmesriikidel on asutamislepingus sätestatu kohaselt õigus selliseid makse nõuda.

Muud muudatused (34, 36, 38, 45, 46, 47, 48) : Teksti muudesse osadesse tehakse minimaalsed muudatused, mis hõlmavad hüvitamist, hüpoteegi seadmist, eurovinjettide maksimummäärasid ja mittediskrimineerimist.

Kompromisskokkuleppe sõlmimist hõlbustas deklaratsioon, mille komisjon tegi Euroopa Parlamendi täiskogu istungjärgu ajal detsembris 2005 (vt lisa).

5. Järeldus

EÜ asutamislepingu artikli 250 lõike 2 kohaselt muudab komisjon oma ettepanekut vastavalt eespool esitatule.

Lisa: Komisjoni deklaratsioon Euroopa Parlamendi . aasta täiskogu istungjärgul 13. detsembril 2005

VÄLISKULUDE ARVESSEVÕTMIMINE

Transpordivolinik Jaques Barrot´ deklaratsioon

Seoses väliskulude arvessevõtmist käsitleva analüüsiga on mul heameel teatada, et komisjonil on järgmise kahe aasta jooksul võimalik välja töötada ja avaldada Euroopa Parlamendi nõutud väliskulude modelleerimine ja nende mõjude hindamine. Sellest lähtuvalt on komisjonil võimalik hinnata järelmeetmete vajalikkust kõnealuses valdkonnas.

[1] KOM(2001) 370, 12.9.2001

--------------------------------------------------